Abidjan

Abidjan alebo po slovensky staršie aj Abidžan je najväčšie mesto Pobrežia Slonoviny. Do roku 1983 bolo aj hlavným mestom. Dnes je administratívnym a obchodným centrom štátu, je považované za kultúrne centrum Západnej Afriky. Väčšina zahraničných zastupiteľstiev má sídlo práve v Abidjane.
Pôvod názvu "Abidjan".
Podľa legendy Ebrié, názov Abidjan pochádza z nedorozumenia. Starý muž, vracajúci sa zo svojho poľa s plnými rukami vetví, ktoré sa chystal použiť na opravu strechy svojho domu, stretol strateného európskeho výskumníka. Výskumník sa ho spýtal ako sa volá najbližšia dedina. Neschopný rozprávať jazykom bieleho muža si starý muž myslel, že sa ho pýta čo to robí. Vystrašený nečakaným stretnutím, starý muž utiekol, kričiac: "min-chan m'bidjan" čo v jazyku Ebrié znamená "Práve som rezal vetvy!". Biely muž si to zobral ako odpoveď na jeho otázku a zapísal si do notesa názov "Abidjan".
Mesto bolo založené v roku 1898.
Obyvateľstvo a jazyk.
Odhad populácie Abidjanu z roku 1995 je 2 793 000. Odhady populácie metropolitnej oblasti mesta z roku 2005 sú medzi 4 a 5 miliónov obyvateľov. Abidjan je obývaný širokou radou rôznych etník; ako úradný jazyk sa používa francúzština a Abidjan je tak tretie najväčšie francúzsky hovoriace mesto po Paríži a Kinshase. Hovorová „Abidjanská francúzština“ sa od spisovnej francúzštiny odlišuje predovšetkým výslovnosťou.
Geografia a susedia.
Abidjan je prístavné mesto ležiace na juhovýchodnom pobreží krajiny v Guinejskom zálive. Mesto leží v lagúne Ebiré. Skladá sa z častí Cocody, Deux Plateau (obchodná, najdrahšia štvrť v centre mesta), Treichville a Marcory na juhu, Abobo-Doume a Yapougon na západe a Boulay Island v strede lagúny. Na vzdialenejšom juhu je Port Bouët, miesto letiska a hlavného prístavu.
Podnebie.
Mesto ma tropickú monzúnovú klímu a podnebie s dlhými (máj až júl) a krátkymi daždivými (september až november) a dvoma suchými obdobiami. Počas daždivých období môže pršať nepretržite niekoľko dní alebo intenzívne viac ako hodinu. Množstvo zrážok je vysoké, okolo dvoch metrov vody za rok. Mesačné zrážky sú medzi a (od januára do júna) a teplota je takmer konštantná, okolo 27 stupňov Celzia. Stupeň vlhkosti dosahuje 80%.
Zaujímavé miesta.
V meste sa nachádza Abidjanská univerzita (založená v 1963). Ďalej tu sídli niekoľko technických škôl, národná knižnica a múzeum. Pamiatky zahŕňajú St Paul's Cathedral navrhnutú Aldom Spiritomom, Cocodské mestské múzeum súčasného umenia a Parc du Banco, múzeum starovekého umenia, rezerváciu dažďového pralesa. Obchodná štvrť Le Plateau je známa svojimi mrakodrapmi, ktoré sú v západnej Afrike netradičné.
Ekonomika.
V meste sídli hlavná burza krajiny Bourse Régionale des Valeurs Mobilières (BRVM).
Priemysel.
Dominuje textilný, potravinársky (predovšetkým pivovary, mlyny a konzervárne), elektrotechnický priemysel, výroba dopravných prostriedkov, cementárne, ropná rafinéria a výroba keramiky. V meste pôsobí americká spoločnosť Kalys Engineering, venujúca sa výrobe energie a biopalív.
Doprava.
Mesto je významným dopravným uzlom s prístavom a medzinárodným letiskom. Má cestné spojenie s Guineou, Burkina Faso a Ghanou. Technickou zaujímavosťou je cestno-železničný most spájajúci pevninu s Malým Bassamom, otvorený v roku 1958.
Vlaky na linke do Ouagadougou vychádzajú z viacerých staníc v meste, pričom najdôležitejšia je v Treichville. Trajekty majú linky do Treichville, Abobo-Doumé a Le Plateau.
Šport.
Futbal.
Futbal je jedným z najpopulárnejších športov. Abidjanským futbalovým klubom je ASEC Mimosas, ktorý je jedným z najúspešnejších klubov v krajine. V meste sídli futbalová Académie Sol Béni, významná organizácia vychovávajúca mladých talentovaných hráčov a rešpektovaná ako jedna z najvýznamnejších v západnej Afrike. K hráčom, ktorý sú jej odchovancami, patria Didier Drogba (Chelsea FC), Salomon Kalou (Chelsea FC), Kolo Turé, Aruna Dindane, Didier Zokora, Yaya Touré, Emmanuel Eboué, a Gilles Yapi Yapo. Všetci pôsobia alebo pôsobili v popredných európskych kluboch.
Rugby.
Abidjan je centrum rugby Pobrežia Slonoviny a veľa hráčov z Národného tímu pochádza odtiaľ. Začiatky rugby v Pobreží Slonoviny siahajú do 60-tich rokov 20. storočia. Za otca rugby v krajine sa považuje Francois Dali, jeho syn bol kapitánom národnej reprezentácie v 90tych rokoch.